ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660033918

ขอให้ติดตั้งเสาเหล็กกั้นบนทางบาทวิถี และป้ายห้ามขับขี่รถบนทางบาทวิถี บริเวณถนนพุทธมณฑล สาย 2 แขวงบางแคเหนือ เขตบางแค กรุงเทพมหานคร จุดสังเกต ตั้งแต่สะพานข้ามคลองบางจาก ยาวไปจนถึง สะพานข้ามคลองบางขี้แก้ง ระยะทางประมาณ 500 เมตร โดยจุดที่จะให้มีการติดตั้งเสาเหล็กกั้นบนทางบาทวิถี มีจำนวน 5 จุด 
จุดที่ 1. เมื่อลงจากสะพานข้ามคลองบางจากมา ด้านซ้ายมือจะเจอตลาดนัดลุงเกียรติ ถัดไปจากตลาดฯจะมีร้านสะดวกซื้อเซเว่นอีเลฟเว่น และถัดไปจากร้านสะดวกซื้อฯ จะเห็นป้าย 2 ป้าย เขียนว่าชุมชนฤทธิ์พัฒนา และป้ายสีน้ำเงิน เป็นป้ายชื่อซอยพุทธมนฑลสาย 2 ซอย 3 ซึ่งจุดบริเวณดังกล่าว เป็นทางเข้า-ออก พุทธมนฑลสาย 2 ซอย 3 ปากทางเข้าซอยฯ จะมีทางบาทวิถี สำหรับคนเดินเท้า แต่มักมีรถจักรยานยนต์ ขับขี่ย้อนศร และขับขี่ขึ้นไปบนทางเท้าเป็นประจำ ทุกช่วงเวลา  
จุดที่ 2. บริเวณตรงป้ายหยุดรถโดยสารประจำทางฯ หรือช่วงหน้าร้านมีพร้อมรักษาสัตว์ 
จุดที่ 3. ถัดไปจากจุดที่ 2 ระยะไม่เกิน 5 เมตร หรือตรงหน้าร้านข้าวมันไก่โอชิน จุดนี้พบว่ามีรถจักรยานยนต์ขับขึ้นมาจอดบนทางเท้าเป็นประจำ  
จุดที่ 4. บริเวณร้านเฮียนนท์ข้าวต้มรอบดึก ติดกับบริษัทเซนเตอร์กลาสจำกัด ศูนย์รวมกระจก หรืออยู่ถัดไปจากร้านข้าวมันไก่โอชิน ซึ่งจุดบริเวณร้านเฮียนนท์ข้าวต้มรอบดึก ผู้ร้องแจ้งว่าทางร้านฯ มีการนำโต๊ะและเก้าอี้ มาตั้งบนทางบาทวิถีกีดขวางทางเดิน ในช่วงเวลาประมาณ 18.00 - 23.00 น. เป็นประจำทุกวัน ยังมีการนำไฟไปประดับบนต้นไม้ ที่ปลูกอยู่บนทางเท้าด้วย  
และจุดที่ 5. บริเวณหน้าร้านฉ่อยเป็ดย่าง หรืออยู่ก่อนถึงสถานีบริการน้ำมันเชลล์ โดยหน้าร้านฉ่อยเป็ดย่าง จะมีรถจักรยานยนต์ของพนักงานขับส่งอาหาร หรือรถจักรยานยนต์ของลูกค้าที่มารับประทานอาหาร ขับขี่ขึ้นมาจอดบนทางบาทวิถี ทำให้กีดขวางทางเดิน ซึ่งบริเวณทางบาทวิถี ทั้ง 5 จุดนี้ ผู้ร้องประสงค์ให้หน่วยงานที่เกี่ยวข้อง มีการติดตั้งเสาเหล็กกั้น เพื่อป้องกันไม่ให้รถจักรยานยนต์ขับขี่ขึ้นไป และจอดบนทางบาทวิถี ประกอบกับผู้ร้องประสงค์ให้มีการติดตั้ง ป้ายห้ามขับขี่รถบนทางบาทวิถี จำนวน 3 จุด 
จุดที่ 1. บริเวณร้านข้าวมันไก่โอชิน 
จุดที่ 2. ร้านเฮียนนท์ข้าวต้มรอบดึก 
และจุดที่ 3. หน้าร้านฉ่อยเป็ดย่าง
โดยทั้ง 3 จุดนี้ ให้ติดตั้งป้ายฯ มีข้อความระบุว่า "ห้ามขับขี่บนทางเท้าฝ่าฝืนมีโทษปรับ 5,000 บาท หรือมีโทษทั้งจำทั้งปรับ"  ประสบปัญหามาเป็นระยะเวลาประมาณ 5 ปี 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata